**Moj delovni dan v Domu upokojencev Tolmin**

Ob ponedeljkih in četrtkih opravljam integrirano zaposlitev v DU Tolmin.

Ko pridem v dom, se preoblečem.

Potem »naštimam« voziček in kar rabim.

Prvo počistim dnevni prostor.

Počakam da stanovalci pojedo, nato počistim še jedilnico.

Potem grem vprašat ali imajo telovadbo spodaj.

 Če jo imajo, grem dol počistit.

Pobrišem prah, pomedem, odnesem smeti.

Če je telovadba, grem v tretje nadstropje in tam počistim.

Pobrišem lijak, pobrišem mizo in pomedem hodnik.

Z dvigalom grem v Sonček, pobrišem ograjo in pomedem.

Včasih nesem smeti, počistim ograje in pobrišem fotelje.

Včasih pomagam koga peljat na zajtrk.

Me imajo radi, se pogovarjam z njimi.

V tretjem nadstropju mi skuhajo tudi kavo.

Z Aleksom se razumem. Aleks mi pomaga in me usmerja pri delu.

Aleks mi reče, da če kaj ne vem, naj vprašam. Da se mi ni treba nič bati.

Rada opravljam delo. Ko delo opravim, sem dobre volje.

Spremenila ne bi nič. Nobeden ni bil hud name.

So me zmeraj pohvalili. Če ki ne vem povprašam.

Še bi hodila na integrirano zaposlitev.

Vem v katere sobe ne smem. Se tistega držim. Imajo rumen krog na vratih.

Mi je fajn, da lahko komu nudim pomoč.

Sem zaradi tega boljše volje in čutim zadovoljstvo.

Tudi Valentina je rekla naj le hodim gor. Sem ponosna.

Teta in Valentina sta me pohvalili.

Darja, VDC Tolmin